**Oskari Mikael Siiki** (s. 5. toukokuuta 1995 Turku) on suomalainen jääkiekkoilija, joka pelaa Mestis-joukkue TUTO Hockeyssa. Hän on pelipaikaltaan vasen laitahyökkääjä.

Ura
---

### Seuraura

Siiki on Turun Palloseuran kasvatti. Hän oli kaudella 2010–2011 seuran C-nuorten paras pistemies ja maalintekijä runkosarjassa tehoilla 28+24=52, joilla Siiki sijoittui C-nuorten SM-sarjan pistepörssissä toiseksi ja maalipörssissä kolmanneksi. Hän oli myös tehoilla 15+7=22 koko pudotuspelien paras maalintekijä ja TPS:n paras pistemies. Siiki teki uuden C-nuorten SM-sarjan yhden kauden pudotuspelien maaliennätyksen, joka oli Ville Koskelan (14 maalia) hallussa kaudelta 2009–2010, mutta Petrus Palmu (17 maalia) kuitenkin rikkoi myöhemmin hänen ennätyksensä kaudella 2013–2014. Kaudella 2011–2012 Siiki oli TPS:n B-nuorten paras pistemies ja syöttäjä runkosarjassa tehoilla 13+23=36. Kevään 2012 pudotuspeleissä hän oli tehoilla 5+2=7 joukkueen paras pistemies Niklas Salon ja Artturi Lehkosen kanssa sekä paras maalintekijä Otto Niemisen kanssa. Siiki voitti kauden päätteeksi B-nuorten SM-pronssia.

Kaudella 2012–2013 Siiki debytoi TPS:n SM-liigajoukkueessa, jossa hän pelasi kaksi runkosarjaottelua. Siiki pelasi harjoiskaudella yhden European Trophy -ottelun, mutta ensimmäisen SM-liigaottelunsa hän pelasi 2. maaliskuuta 2013 vieraissa Tapparaa vastaan. Siiki sai ottelussa jääaikaa 5.18 minuuttia. Suurimman osan kaudestaan hän pelasi kuitenkin TPS:n A-nuorissa, joiden paras pistemies ja maalintekijä Siiki oli tehoilla 23+20=43. Hän jakoi koko A-nuorten SM-liigan maalipörssin kolmannen sijan Kärppien Saku Mäenalasen kanssa ja pistepörssin kymmenennen sijan Kärppien Janne Pälveen kanssa. Siikillä oli myös TPS:n paras teholukema (+17). Hänen runkosarjansa A-nuorissa alkoi hienosti, sillä Siiki iski kauden avausottelussa 12. syyskuuta 2012 kypärätempun JYPiä vastaan. Hänet valittiin A-nuorten SM-liigan lokakuun kuukauden nuoreksi pelaajaksi. Kauden 2013–2014 Siiki pelasi kokonaan A-nuorissa, eikä hän pelannut otteluakaan SM-liigassa.

Kaudella 2014–2015 Siiki nousi TPS:n A-nuorten varakapteeniksi. Hän oli 22 osumallaan joukkueen paras maalintekijä Niklas Salon kanssa, kuten myös kevään 2015 pudotuspeleissä Julius Vähätalon kanssa seitsemällä osumallaan. Siiki jakoi myös runkosarjan alivoimamaalipörssin voiton viiden muun pelaajan kanssa. Hän voitti kauden päätteeksi A-nuorten Suomenmestaruuden. Miika Elomon noustua kauden mittaan A-nuorista TPS:n SM-liigajoukkueen päävalmentajaksi myös Siiki sai loppukaudella paikan seuran liigajoukkueesta. Kausi oli hänelle myös varsinainen tulokaskausi SM-liigassa ja Siiki teki 28 runkosarjaottelussa tehot 1+5=6. Hänen liigauransa avausmaali syntyi 28. helmikuuta 2015 ylivoimalla vieraissa Helsingin IFK:ta vastaan. Tammikuussa 2015 Siiki teki kaksivuotisen jatkosopimuksen TPS:n kanssa.

Elokuussa 2015 TPS lainasi Siikin alustavasti koko kauden 2015–2016 kattavalla sopimuksella Mestis-joukkue TUTO Hockeyn riveihin. Hän pelasi siellä lopulta vain 11 ottelua tehden yhden syöttöpisteen, kunnes Siiki palasi lokakuun lopulla TPS:n vahvuuteen. Hän pelasi aluksi seuran A-nuorten mukana, mutta suurin osa Siikin syyskaudesta eteni kuitenkin TPS:n SM-liigajoukkueen vahvuudessa, jossa hän teki 20 runkosarjaottelussa tehot 3+2=5. Tammikuussa 2016 seura lainasi Siikin ja Matias Pullin loppukaudeksi Espoo Bluesiin, josta vaihdossa TPS:ään siirtyivät lainalle Kalle Kaijomaa ja Jussi Makkonen.

Kaudeksi 2016–2017 Siiki palasi taas TPS:n vahvuuteen. Tammikuussa 2017 hän teki joukkueen kanssa kaksivuotisen jatkosopimuksen. Siirtotakarajalla, helmikuussa 2017 TPS lainasi hänet loppukaudeksi Mestis-joukkue Savonlinnan Pallokerhoon. Siiki voitti kauden päätteeksi Mestiksen mestaruuden. Kauden 2017–2018 hän aloitti kuukauden mittaisella lainasopimuksella SaPKossa. Siiki teki TPS:ssä SM-liigan yhden kauden maaliennätyksensä yhdeksällä osumallaan, mutta hän jäi joukkueessa kuitenkin pieneen rooliin, eikä mahtunut pudotuspeleissä kertaakaan kokoonpanoon. Kaudella 2018–2019 Siiki teki SM-liigan yhden kauden piste-ennätyksensä tehoilla 5+6=11.

Siiki siirtyi kaudeksi 2019–2020 vuoden mittaisella sopimuksella TUTOn Mestis-joukkueeseen. Kaudeksi 2020–2021 hän siirtyi vuoden mittaisella sopimuksella Ruotsin kolmanneksi korkeimmalle sarjatasolle HockeyEttaniin pudonneeseen Karlskrona HK:hon. Marraskuussa 2020 Siikin sopimus seuran kanssa kuitenkin purettiin perhesyistä. Helmikuussa 2021 hän siirtyi loppukauden kattavalla sopimuksella Suomi-sarjajoukkue HC Indians Kaarinaan.

Kaudeksi 2021–2022 Siiki siirtyi vuoden mittaisella sopimuksella pelaamaan Mestistä Kajaanin Hokkiin. Joukkuetta valmensi hänelle SaPKosta tuttu Pasi Räsänen. Siiki nimettiin Hokin varakapteeniksi. Hän voitti tehoilla 28+26=54 koko Mestiksen maalipörssin (Jouni Rinne -palkinto) ja Siiki jakoi pistepörssin kolmannen sijan JoKP:n Aaron Millerin ja KeuPa HT:n Jaakko Heikkisen kanssa edellään vain Ketterän Henry Karjalainen ja JoKP:n Nicolas Werbik. Hän voitti myös Hokin sisäisen tehotilaston lukemalla +26. Siiki äänestettiin kauden päätteeksi sarjan toiseen tähdistökentälliseen.

Siiki siirtyi kaudeksi 2022–2023 vuoden mittaisella sopimuksella monikansallisessa Alps Hockey Leaguessa pelaavan itävaltalaisjoukkue EHC Lustenaun riveihin. Lokakuussa 2022 hänen sopimuksensa kuitenkin purettiin. Noin viikkoa myöhemmin Siikin vahvistettiin palaavan Hokin Mestis-joukkueeseen. Hän oli joukkueen paras maalintekijä ja toiseksi paras pistemies Tuomas Komulaisen jälkeen tehoilla 26+18=44. Siiki sijoittui koko sarjan maalipörssissä viidenneksi. Hän voitti myös Hokin sisäisen tehotilaston lukemalla +7.

Kaudeksi 2023–2024 Siiki palasi vuoden mittaisella sopimuksella TUTO Hockeyn Mestis-joukkueeseen.

### Maajoukkueura

Siiki on pelannut neljä nuorten ja 18 poikien maaottelua.

Muuta
-----

Siiki on käynyt Aurajoen urheilulukion.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2011–2012 | TPS | A-SM | 2 | 2 | 0 | 2 | 2 | – | – | – | – | – |
| 2012–2013 | TPS | A-SM | 44 | 23 | 20 | 43 | 30 | 9 | 2 | 0 | 2 | 4 |
|  | TPS | SM-liiga | 2 | 0 | 0 | 0 | 0 | – | – | – | – | – |
| 2013–2014 | TPS | A-SM | 43 | 6 | 13 | 19 | 18 | – | – | – | – | – |
| 2014–2015 | TPS **(A)** | A-SM | 30 | 22 | 10 | 32 | 12 | 10 | 7 | 6 | 13 | 6 |
|  | TPS | SM-liiga | 28 | 1 | 5 | 6 | 0 | – | – | – | – | – |
| 2015–2016 | TPS | A-SM | 6 | 3 | 4 | 7 | 0 | – | – | – | – | – |
|  | TPS | SM-liiga | 20 | 3 | 2 | 5 | 2 | – | – | – | – | – |
|  | TUTO Hockey | Mestis | 11 | 0 | 1 | 1 | 0 | – | – | – | – | – |
|  | Blues | SM-liiga | 21 | 1 | 1 | 2 | 4 | – | – | – | – | – |
| 2016–2017 | TPS | A-SM | 7 | 3 | 4 | 7 | 4 | – | – | – | – | – |
|  | TPS | SM-liiga | 25 | 1 | 5 | 6 | 4 | – | – | – | – | – |
|  | SaPKo | Mestis | 8 | 1 | 3 | 4 | 4 | 12 | 1 | 4 | 5 | 4 |
| 2017–2018 | TPS | SM-liiga | 30 | 9 | 0 | 9 | 4 | – | – | – | – | – |
|  | SaPKo | Mestis | 8 | 1 | 1 | 2 | 4 | – | – | – | – | – |
| 2018–2019 | TPS | SM-liiga | 41 | 5 | 6 | 11 | 35 | 1 | 0 | 0 | 0 | 0 |
| 2019–2020 | TUTO Hockey | Mestis | 37 | 9 | 15 | 24 | 2 | – | – | – | – | – |
| 2020–2021 | Karlskrona HK | HockeyEttan | 15 | 4 | 0 | 4 | 4 | – | – | – | – | – |
|  | HCIK | Suomi-sarja | 6 | 5 | 3 | 8 | 0 | 2 | 1 | 0 | 1 | 12 |
| 2021–2022 | Hokki **(A)** | Mestis | 52 | 28 | 26 | 54 | 26 | 6 | 2 | 0 | 2 | 0 | Kakkostähdistö |
| 2022–2023 | EHC Lustenau | AlpsHL | 6 | 0 | 1 | 1 | 0 | – | – | – | – | – |
|  | Hokki | Mestis | 44 | 26 | 18 | 44 | 34 | – | – | – | – | – |
| 6 kautta | yhteensä | SM-liiga | 167 | 20 | 19 | 39 | 49 | 1 | 0 | 0 | 0 | 0 |
| 6 kautta | yhteensä | Mestis | 160 | 65 | 64 | 129 | 70 | 18 | 3 | 4 | 7 | 4 |
| 1 kausi | yhteensä | AlpsHL | 6 | 0 | 1 | 1 | 0 | – | – | – | – | – |

Lähteet
-------

* Oskari Siiki The Internet Hockey Databasessa (englanniksi)
* Oskari Siiki Eurohockey-sivustolla (englanniksi)
* Oskari Siiki *Elite Prospects*. Everysport Media Group AB.  (englanniksi)

### Viitteet

1. 1 2  Hopsu, Hanni: Bluesiin lainattu Oskari Siiki: "Joukkue kuin joukkue - annan itsestäni 110 prosenttia" *Jatkoaika.com*.  29.2.2016. Jatkoaika r.y. Viitattu 29.2.2016.
2. ↑  Urheilukoulun saapumiserään III/16 hyväksytyt urheilijat *puolustusvoimat.fi*.  15.3.2016. Puolustusvoimat.  Arkistoitu 20.3.2016. Viitattu 16.3.2016.
3. 1 2 3 4 5 6 7 8 9  Oskari Siiki *Elite Prospects*. Everysport Media Group AB.  (englanniksi)
4. ↑  Elite Prospects - U16 SM-sarja Stats 2010-2011 *eliteprospects.com*. Everysport Media Group AB. Viitattu 10.4.2019. (englanniksi)
5. ↑  Elite Prospects - U16 SM-sarja Stats 2010-2011 *eliteprospects.com*. Everysport Media Group AB. Viitattu 10.4.2019. (englanniksi)
6. ↑  Seppänen, Antti: CSM: Kenen nimiin ennätykset? Siiki, Tanus ja Barkov mukana *leijonat.fi*.  28.3.2011. Suomen Jääkiekkoliitto – Finlands Ishockeyförbund ry. Viitattu 2.7.2017.
7. ↑  Seppänen, Antti: CSM: Jokeri-hyökkääjä murskaa maaliennätyksen! – "Päätä ei huimaa" *leijonat.fi*.  25.3.2013. Suomen Jääkiekkoliitto – Finlands Ishockeyförbund ry. Viitattu 2.7.2017.
8. ↑  Elite Prospects - TPS U18 *eliteprospects.com*. Everysport Media Group AB. Viitattu 10.4.2019. (englanniksi)
9. ↑  Silvennoinen, Markku: Tappara hamuaa kotietua, TPS kiusaajan roolissa *Jatkoaika.com*.  2.3.2013. Jatkoaika r.y. Viitattu 26.8.2020.
10. ↑  Tilastot - Liiga *liiga.fi*.  2.3.2013. Jääkiekon SM-liiga Oy. Viitattu 3.3.2013.
11. ↑  Elite Prospects - U20 SM-liiga Stats 2012-2013 *eliteprospects.com*. Everysport Media Group AB. Viitattu 10.4.2019. (englanniksi)
12. 1 2  Mennander, Pasi: Nuorten SM:n tehohyökkääjä Oskari Siiki: "Tavoitteena MM-kisat" *leijonat.fi*.  19.9.2012. Suomen Jääkiekkoliitto – Finlands Ishockeyförbund ry. Viitattu 3.3.2013.
13. ↑  Laine, Hannu: Nuorten SM: TPS-hyökkääjä lokakuun nuori pelaaja *leijonat.fi*.  2.11.2012. Suomen Jääkiekkoliitto – Finlands Ishockeyförbund ry. Viitattu 3.3.2013.
14. ↑  Elite Prospects - TPS U20 *eliteprospects.com*. Everysport Media Group AB. Viitattu 10.4.2019. (englanniksi)
15. ↑  HIFK singahti jo voittoputkeen *is.fi*.  28.2.2015. Sanoma Media Finland Oy. Viitattu 5.12.2023.
16. ↑  TPS jatkoi kahden nuorukaisensa sopimuksia *Jatkoaika.com*.  2.11.2012. Jatkoaika r.y. Viitattu 14.1.2015.
17. ↑  TUTO vahvistuu kolmella hyökkääjällä ja Jokerit-puolustajalla *Jatkoaika.com*.  17.8.2015. Jatkoaika r.y. Viitattu 21.8.2015.
18. ↑  Siiki palaa TPS:n vahvuuteen *Jatkoaika.com*.  30.10.2015. Jatkoaika r.y. Viitattu 17.1.2016.
19. ↑  TPS ja Blues vaihtavat pelaajia loppukauden lainasopimuksilla *Jatkoaika.com*.  16.1.2016. Jatkoaika r.y. Viitattu 17.1.2016.
20. ↑  TPS jatkosopimuksiin nuorten pelureidensa kanssa *Jatkoaika.com*.  22.1.2017. Jatkoaika r.y. Viitattu 23.1.2017.
21. ↑  Siiki loppukauden sopimukseen SaPKon kanssa *Jatkoaika.com*.  22.1.2017. Jatkoaika r.y. Viitattu 23.1.2017.
22. ↑  TPS lainaa Siikin Savonlinnaan - Koivuselle myös sopimus *Jatkoaika.com*.  1.9.2018. Jatkoaika r.y. Viitattu 22.4.2018.
23. ↑  Oskari Siiki vahvistaa Tuton hyökkäystä *tutohockey.fi*.  1.9.2018. TUTO Hockey Oy. Viitattu 22.5.2019.
24. ↑  Forward klar för Karlskrona HK *khk.se*.  25.8.2020. Karlskrona Hockey Klubb Idrott AB. Viitattu 26.8.2020. (ruotsiksi)
25. ↑  Oskari Siiki lämnar Karlskrona HK *khk.se*.  25.11.2020. Karlskrona Hockey Klubb Idrott AB. Viitattu 5.12.2023. (ruotsiksi)
26. ↑  Nurminen, Veikko: Kajaanin Hokki solmi sopimuksen Oskari Siikin kanssa: "Ihmisten kanssa kun juttelin, niin tuli tosi hyvä fiilis Hokista ja Kajaanista" *Jatkoaika.com*.  2.6.2021. Jatkoaika r.y. Viitattu 2.6.2021.
27. ↑  Kauden 2021–2022 kapteenisto selvillä – Samu Pyykkönen jatkaa Hokin kapteenina *hokki.fi*.  15.9.2021. Hokki Kainuu Oy. Viitattu 17.9.2021.
28. ↑  Elite Prospects - Mestis Stats 2021-2022 *eliteprospects.com*. Everysport Media Group AB. Viitattu 26.9.2022. (englanniksi)
29. ↑  Elite Prospects - Hokki *eliteprospects.com*. Everysport Media Group AB. Viitattu 26.9.2022. (englanniksi)
30. ↑  EHC Lustenau verpflichtet finnischen Top-Scorer *ehc-lustenau.at*.  17.5.2022. EHC Lustenau. Viitattu 26.9.2022. (saksaksi)
31. ↑  EHC Lustenau trifft zu Hause auf den S.G. Cortina *ehc-lustenau.at*.  12.10.2022. EHC Lustenau. Viitattu 13.10.2022. (saksaksi)
32. ↑  Maalitykki tekee paluun Kajaaniin – Oskari Siiki loppukaudeksi Hokkiin! *hokki.fi*.  19.10.2022. Hokki Kainuu Oy. Viitattu 19.10.2022.
33. ↑  Elite Prospects - Mestis Stats 2022-2023 *eliteprospects.com*. Everysport Media Group AB. Viitattu 5.12.2023. (englanniksi)
34. ↑  Elite Prospects - Hokki *eliteprospects.com*. Everysport Media Group AB. Viitattu 5.12.2023. (englanniksi)
35. ↑  TUTO JULKISTAA KUUSI PELAAJASOPIMUSTA *tutohockey.fi*.  27.4.2023. TUTO Hockey Oy. Viitattu 5.12.2023.

TUTO Hockey – Mestis
3 Siiki |
5 Lampi |
7 Karlsson (**C**) |
9 V. Virtanen (**A**) |
11 Kaski |
12 Forsblom |
18 Vähätalo |
19 Gröhn |
21 Virta |
22 Rannisto |
23 Asplund (**A**) |
24 Suistio |
25 Laiho |
26 Karjalainen |
27 Leppikoski |
28 Koskinen |
30 Mäkelä |
30 Pohjola |
31 Huhtamaa |
33 Suoranta |
37 Vuorio |
38 Himmanen |
40 Levo (**A**) |
42 Heiskari |
44 Tiihonen |
48 Vuorela |
70 J. Virtanen (**A**) |
77 Takkunen |
86 Kerkkänen  

Valmentajat Virtanen – Kivilahti – Törnström – Paalasmaa